SPrÁva o Účasti verejnosti na Tvorbe právnych Predpisov 

Verejnosť bola o príprave návrhu zákona, ktorým sa mení a dopĺňa zákon č. 129/2010 Z. z. o spotrebiteľských úveroch a o iných úveroch a pôžičkách pre spotrebiteľov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony informovaná prostredníctvom predbežnej informácie k predmetnému návrhu zákona zverejnenej na webovom sídle Ministerstva hospodárstva Slovenskej republiky a v informačnom systéme verejnej správy Slov-Lex (PI/2016/56).
Verejnosť bola do prípravy predmetného návrhu zákona zapojená aj prostredníctvom konzultácií s podnikateľskými subjektami, ktoré boli realizované v zmysle Jednotnej metodiky na posudzovanie vybraných vplyvov. Výsledky týchto konzultácií sú uvedené aj v Analýze vplyvov na podnikateľské prostredie.

 K predbežnej informácii k predmetnému návrhu zákona vzniesla vyjadrenie Asociácia priemyselných zväzov (email doručený 22.06.2016), Zväzu automobilového priemyslu Slovenskej republiky (email doručený dňa 30.06.2016), Slovenská banková asociácia (email doručený 30.06.2016) ako aj Slovak Business Agency.

Všetkým pripomienkujúcim predkladateľ zaslal vyjadrenie od pripomienok bolo po diskusiách ustúpené. V tomto štádiu legislatívneho procesu boli zástupcovia oboznámení s výsledkom konzultácií a netrvali na ich pokračovaní.